Meldungen aus dem Reich

Meldungen aus dem Reich var de hemmelige innenrikspolitiske situasjonsrapporter som ble forberedt av Sicherheitsdienst des Reichsführers SS i Det tredje rike under andre verdenskrig. De innhentet fra krigsutbruddet i 1939 og juli 1944 stemningsrapporter fra den tyske bebolkning, og gjorde dem tilgjengelig for en engere krets av høyere naszonalsosialistiske funksjonærer og embedsbærere.

Formål
Rapportene hadde som forløpertjenester «Jahreslagebericht für 1938» og «Berichte zur innenpolitischen Lage» av 1939; senere ble det utarbeidet «SD-Berichte zu Inlandsfragen» som frem til mars 1945 ble utarbeidet av forskjellige tjenestesteder. I utvidet forstand ble alt dette kalt «Meldungen aus dem Reich». Det mål som ble uttrykt var å «i stedet for en offentlig kritikk av statsledelsen kunne sette ledelsen i stand til å bli kjent med og ta hensyn til de oppfatninger som rørte seg i folket». 

Innholdet i stemningsrapportene var ikke utslag av en seriøs opinionsforskning, men snarere en refleks av den til enhver tid gjeldende propagandalinje.

Informasjoninnhentelse
I 13 overavsnitt («Oberabschnitt») var det egne SD-førere som samlet sammen opplysninger fra informanter; i faglige spørsmål støttet de seg til de meninger som verserte blant embedsmenn,dommere, lærere, medisinere og vitenskapsfolk. I Oberabschnitt Koblenz hadde man for eksempel 15 SD-medarbeidere, 40 informanter og 24 fagfolk i arbeide med prosjektet. Medarbeider var også med på Kraft durch Freude-reiser. Man bestrebet seg på representativitet hva gjaldt stemningsbildet, men det er åpenbart at de akademiske segmenter var overrespresentert.

Fra 1938 mottok SD-Hauptamt – senere omgjort til Amt III innen Reichssicherheitshauptamt under Otto Ohlendorf – månedlig rapporter fra de 13 overavsnitt og sammenfattet disse i månedsrapporter. For 1938 ble det også laget en årsrapport. Fra krigsutbruddet ble disse «Berichte zur innenpolitischen Lage» fra og med 8. desember 1939 med tittelen «Meldungen aus dem Reich» utsendt to til tre ganger i uken.

Omfang og innhold
Frem til slutten av mai 1943 ble det utarbeidet 387 «Meldungen aus dem Reich». De omfattet i snitt 18 til 20 sider og hadde til å begynne med fem temakretser: Allgemeine Stimmung und Lage (almen stemning og situasjon) , Gegner (motstandere), Kulturelle Gebiete (kulturområdet), Recht und Verwaltung (rett og forvaltning) og Wirtschaft (økonomi). I 1940 tilkom avsnittet Volkstum und Volksgesundheit.

Hyppig kom det rapporter også om andre spørsmål, som for eksempel «Tausch- und Schleichhandel» (bytte- og smughandel), «Stimmung der polnischen Zivilarbeiter» (stemningen blant polske sivilarbeidere) eller «Gestaltung der Tagespresse» (dagspressens innrettelse).

Fra juni 1943 fulgte «SD-Berichte zu Inlandsfragen», hvorav det er bevart 229 for ettertiden. Alle disse har informasjoner under ett eller flere emnefelt, som nå kan identifiseres ut fra forskjellig fargepapir.

Mottakerkrets 
Opplaget og den nøyaktige mottakerkrets er ikke kjent. Men det fremgår av andre kilder at i det minste Heinrich Himmler, Reinhard Heydrich, Ernst Kaltenbrunner, Martin Bormann, Hans Heinrich Lammers og riksministeriene for finansene og rettspleien, og NSDAPs skattmester, var blant dem. Joseph Goebbels og Alfred Rosenberg nevner «Meldungen aus dem Reich» flere ganger i sine dagbøker. Sannsynligvis har alle 18 Reichsleiter i NSDAP mottatt meldingene. Dagministerier og høye embedsmenn mottok formodentlig bare utdrag.

Ifølge Ohlendorf skal Adolf Hitler bare ha lest noen av de senere rapportene.

Referanser

Litteratur 
 Meldungen aus dem Reich 1938 – 1945. Die geheimen Lageberichte des Sicherheitsdienstes der SS, hrsg. von Heinz Boberach, Bd. 1 – 17, Herrsching 1984, ISBN 3-88199-158-1 / umfangreiche Einführung in Band 1.
 Meldungen aus dem Reich. Auswahl. Hrsg. von Heinz Boberach. dtv 477 München 1968.
 Heinz Boberach: Überwachungs- und Stimmungsberichte als Quellen für die Einstellung der deutschen Bevölkerung zur Judenverfolgung, I: Ursula Büttner: Die Deutschen und die Judenverfolgung im Dritten Reich. Überarb. Neuaufl. Frankfurt/M 2003, ISBN 3-596-15896-6.

Dokumenter
SS (Schutzstaffel)
Tysk politikk
Andre verdenskrig